**ADATVÉDELMI ÉS ADATKEZELÉSI**

**TÁJÉKOZTATÓ**

# I. ADATKEZELŐ BEMUTATÁSA

Az **Óbudai Egyetem** (a továbbiakban: Egyetem, Adatkezelő, vagy „Mi”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

|  |  |
| --- | --- |
| Adatkezelő megnevezése: | **Óbudai Egyetem** |
| Intézményi azonosító szám: | **FI12904** |
| Adatkezelő székhelye: | **1034 Budapest, Bécsi út 96/B.** |
| Adatkezelő elektronikus címe: | **jog@uni-obuda.hu** |
| Adatkezelő képviselője: | **Prof. Dr. Kovács Levente rektor** |
| Adatvédelmi tisztviselő: | **Bovard Kft. (info@bovard.hu)** |

Az Adatkezelő, mint felsőoktatási intézmény a nemzeti felsőoktatásról szóló 2011. évi CCIV. törvényben (a továbbiakban: Nftv.) meghatározottak szerint – az oktatás, a tudományos kutatás, a művészeti alkotótevékenység mint alaptevékenység folytatására – létesített szervezet.[[1]](#footnote-1) Közfeladatainak ellátása, végrehajtása során szükségszerűen felmerül személyes adatok kezelése.

Az Adatkezelő a személyes adatokat valamennyi hatályos, de elsősorban az alábbi jogszabályok előírásai szerint kezeli:

* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.),
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet; a továbbiakban: Rendelet vagy GDPR).

Az Adatkezelő a személyes adatokat bizalmasan kezeli, az adatok megőrzése érdekében megtesz minden az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedést.

**\*\*\*\*\***

# II. ADATKEZELÉSI CÉLOK:

A STEM Kiválósági Program célja a STEM területek iránti érdeklődés felkeltése és a tehetséges diákok azonosítása. A program során önismereti foglalkozások (önreflexiós gyakorlatok), kreatív és technikai készségek fejlesztése (Minecraft mod programozás, elektronikai laborok, VR alkalmazások fejlesztése) zajlanak. Szakmai programok keretében előadások és szemináriumok (szoftverfejlesztés, elektromos hajtásrendszerek) biztosítják a legújabb technológiák megismerését és gyakorlati alkalmazását.

A STEM Kiválósági Program során fénykép- és videófelvételek készülnek, melyek a későbbiekben a STEM Kiválósági Program bemutatása és népszerűsítése érdekében kerülnek felhasználásra (közzétételre).

Egyetemünk a Programmal kapcsolatban felmerülő személyes-adatkezelésekre vonatkozó tájékoztatási kötelezettségének a jelen tájékoztató útján tesz eleget.

**1. A Program megszervezése és lebonyolítása**

**Adatkezelés célja**

Az adatkezelés célja a Program megszervezése és lebonyolítása, ideértve a jelentkezők azonosítását, a velük történő kapcsolattartást, illetve a résztvevők ösztöndíjának dokumentálása és annak kiutalása.

A tanulók e-mail címének kezelésére kizárólag a STEM Kiválósági Programmal összefüggő kapcsolattartás céljából kerül sor.

**Kezelt személyes adatok és kezelésük jogalapja**

Az Egyetem kezeli a résztvevők azonosításához, a velük való kapcsolattartáshoz, valamint a velük kötött ösztöndíjszerződéshez szükséges alábbi adatait:

JELENTKEZŐ ADATAI

1. Jelentkező neve
2. Anyja neve
3. Lakcíme (postacím)
4. E-mail címe
5. Telefonszáma
6. Születési dátuma
7. Középiskolájának neve
8. Középiskolájának címe
9. Osztálya

SZÜLŐ (TÖRVÉNYES KÉPVISELŐ) ADATAI

1. Szülő (törvényes képviselő) neve
2. Lakcíme (postacím)
3. E-mail címe
4. Telefonszáma

ÖSZTÖNDÍJSZERZŐDÉS MEGKÖTÉSÉHEZ SZÜKSÉGES TOVÁBBI ADATOK:

1. születési neve
2. szül. helye, ideje
3. anyja születéskori neve
4. adóazonosító jele
5. TAJ száma
6. számlavezető bankja neve
7. számlaszáma

Az adatkezelés az Egyetem által végzett közfeladat végrehajtásához szükséges, mely jelen esetben konkrétan az alaptevékenységéből származó szellemi értékek közösségi célú megismertetése, valamint az Nftv. 11. § (1) bekezdésének megfelelően a középfokú oktatási rendszer támogatása és a hallgatói utánpótlás biztosítása a középiskolai tanulók számára az Egyetem oktatási területével összefüggő program szervezésén keresztül, így jogalapja a Rendelet 6. cikk (1) bekezdés e) pontja.

**Személyes adatok forrása**

A személyes adatok forrása a programban résztvevő tanulók, akik saját adataik tekintetében egyben érintettnek is minősülnek.

**Hozzáférés a személyes adatokhoz**

Az érintett személyes adatait kizárólag az Adatkezelő azon munkavállalói ismerhetik meg, akiknek az a munkaköréből adódó feladata ellátásához szükséges.

Az adatfeldolgozók az érintett személyes adatait kizárólag az Adatkezelő által meghatározott és szerződésben rögzített célból, az Adatkezelő utasításai szerint kezelhetik, az adatkezelés tekintetében önálló döntési jogosultságuk nincs. Az adatfeldolgozók titoktartási kötelezettséget és szerződéses garanciákat vállaltak a feladataik teljesítése közben megismert személyes adatok megőrzésére vonatkozóan.

**Személyes adatok továbbítása harmadik országba vagy nemzetközi szervezet részére**

A személyes adatokat az Egyetem nem továbbítja sem harmadik országba, sem nemzetközi szervezethez, az internet határtalanságából adódóan azonban a weboldalon közzétett adatokat a feltöltést követően bárki – földrajzi helyzettől függetlenül – megismerheti. Az Egyetemnek nincs ráhatása arra, hogy az interneten közzétett adatokat az azt megismerők mire használják fel, és ezért az Egyetem felelősséget nem vállal.

**Személyes adatok kezelésének időtartama**

Az érintettek személyes adatait az Egyetem a jelen pont szerinti célból a Program lezárultáig kezeli.

**Automatizált döntéshozatal és profilalkotás**

Egyik sem történik az adatkezelés során.

**\*\*\*\*\***

**2. Fénykép- és videófelvétel készítése a Program során és annak felhasználása a Program bemutatása, népszerűsítése céljából**

Az Egyetem alaptevékenységéből származó szellemi értékek közösségi célú megismertetése, a középfokú oktatási rendszer támogatása és a hallgatói utánpótlás biztosítása, valamint a tudományos, szakmai élet és közeg népszerűsítése, jelentőségének tudatosítása, így különösen a Program bemutatása és népszerűsítése érdekében a Programról fénykép- és videófelvételek készülnek és kerülnek felhasználásra.

A fénykép- és videófelvételek az alábbi online és nyomtatott felületeken kerülhetnek nyilvánosságra hozatalra a fenti célból:

1. Az Egyetem saját online felületei, melyek elsősorban, de nem kizárólagosan az alábbiak:
* M5 televízió Novum c. műsora;
* az Egyetem Facebook és Instagram közösségi oldalai.
1. Az Egyetem saját kiadványai és referencia anyagai, egyéb nyomtatott marketing anyagok (ideértve különösen, de nem kizárólagosan szórólapok, katalógusok, plakátok).

**Adatkezelés célja**

Az adatkezelés célja az Egyetem alaptevékenységéből származó szellemi értékek közösségi célú megismertetése, a középfokú oktatási rendszer támogatása és a hallgatói utánpótlás biztosítása, valamint a tudományos, szakmai élet és közeg népszerűsítése, jelentőségének tudatosítása, így különösen a STEM Kiválósági Program bemutatása és népszerűsítése.

**Kezelt személyes adatok és kezelésük jogalapja**

A Programban résztvevők képmását és hangját tartalmazó fénykép- és videófelvételek.

Az adatkezelés az Egyetem által végzett közfeladat végrehajtásához szükséges, mely jelen esetben konkrétan az alaptevékenységéből származó szellemi értékek közösségi célú megismertetése, a középfokú oktatási rendszer támogatása és a hallgatói utánpótlás biztosítása, valamint a tudományos, szakmai élet és közeg népszerűsítése, jelentőségének tudatosítása, így különösen a Program bemutatása és népszerűsítése, így jogalapja a Rendelet 6. cikk (1) bekezdés e) pontja.

Az Egyetem a Programra vonatkozó előzetesen közzétett tájékoztatókban felhívja a figyelmet arra, hogy a Program során fénykép- és videófelvétel készül, mely felhasználásra kerül a jelen pontban foglaltak szerint.

**Személyes adatok forrása**

A fénykép- és videófelvételeket az Egyetem által foglalkoztatott személy készíti.

**Hozzáférés a személyes adatokhoz**

Az érintett személyes adatait kizárólag az Adatkezelő azon munkavállalói ismerhetik meg, akiknek az a munkaköréből adódó feladata ellátásához szükséges.

A Facebook és Instagram oldal esetén a Meta Platforms Ireland Ltd. általános adatkezelési tájékoztatója a <https://hu-hu.facebook.com/privacy/explanation> és a <https://privacycenter.instagram.com/policy/> linken érhető el. Adatvédelmi kérdésekben a Meta Platforms Ireland Ltd. adatvédelmi tisztviselőjével az alábbi felületen lehetséges a kapcsolatfelvétel: <https://www.facebook.com/help/contact/540977946302970>.

**Személyes adatok továbbítása harmadik országba vagy nemzetközi szervezet részére**

A személyes adatokat az Egyetem nem továbbítja sem harmadik országba, sem nemzetközi szervezethez, az internet határtalanságából adódóan azonban azokat a feltöltést követően bárki – földrajzi helyzettől függetlenül – megismerheti. Az Egyetemnek nincs ráhatása arra, hogy az interneten közzétett felvételeket az azt megismerők mire használják fel, és ezért az Egyetem felelősséget nem vállal.

**Személyes adatok kezelésének időtartama**

A fénykép- és videófelvételeket a nyilvánosságra hozatalt követően a fenti felületekről az Egyetem nem törli, csak az érintett kifejezett kérésére, illetve az adatkezelés elleni tiltakozása esetén.

**Automatizált döntéshozatal és profilalkotás**

Egyik sem történik az adatkezelés során.

**\*\*\*\*\***

# III. AZ ÉRINTETT JOGAI AZ ADATKEZELÉSHEZ KAPCSOLÓDÓAN

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzáférési jog**

Az érintettet kérelmére az Adatkezelő bármikor tájékoztatást nyújt arról, hogy az érintett személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett tájékoztatást kap továbbá azon jogáról, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül az érintettől gyűjtötte az Adatkezelő, úgy az adatok forrására vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Az érintettnek a személyes adataiban bekövetkezett változást az Adatkezelőnek mielőbb szükséges bejelentenie, ezzel is megkönnyítve a jogszerű adatkezelést, valamint az érintett jogainak érvényesülését.

**Törléshez való jog**

Az érintett kérésére az Adatkezelő indokolatlan késedelem nélkül köteles törölni az érintettre vonatkozó személyes adatokat, ha az alábbi indokok valamelyike fennáll:

1. az Adatkezelőnek a személyes adatokra már nincs szüksége abból a célból, amelyből azokat gyűjtötte vagy más módon kezelte;
2. hozzájáruláson alapuló adatkezelés esetén az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
4. a személyes adatokat az Adatkezelő jogellenesen kezeli;
5. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

**Mivel az adatkezelés az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges [Rendelet 6. cikk (1) bekezdés e) pont], az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen**, ideértve az említett rendelkezéseken alapuló profilalkotást is.

Ha az érintett személyes adatait az Adatkezelő közvetlen üzletszerzés (tehát például tájékoztató levelek küldése) érdekében kezeli, jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**\*\*\*\*\***

**AZ ÉRINTETT JOGAINAK ÉRVÉNYESÍTÉSÉRE SZOLGÁLÓ ELJÁRÁSREND**

Az érintett a fenti jogait a jog@uni-obuda.hu címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedéseinkről az Adatkezelő a beérkezésétől számított 30 napon belül tájékoztatja az érintettet. Amennyiben a kérelmet az Adatkezelőnek nem áll módjában teljesíteni, úgy 30 napon belül tájékoztatja az érintettet a megtagadás okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal – ha az érintett egy adatkezelőnél több nyilatkozatot tett, a későbbi időpontban tett nyilatkozattal – meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyvről szóló 2013. évi V. törvény szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint – ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

**\*\*\*\*\***

# IV. JOGORVOSLATI JOG AZ ADATKEZELÉSHEZ KAPCSOLÓDÓAN

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő, illetve az általunk megbízott vagy rendelkezésünk alapján eljáró adatfeldolgozó, vagy közös adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy az Adatkezelő székhelye szerinti törvényszék (Fővárosi Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf.: 9.

Cím: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Budapest, 2024. 10. 01

1. Nftv. 2. § (1) bekezdése [↑](#footnote-ref-1)